Read more: Gesels met Pa.
Gewas in die bloed van die Lam.
...al was julle sondes soos skarlaken, dit sal wit word soos sneeu...
Witter as sneeu, ja, witter as sneeu. O was my en witter as sneeu sal ek wees.
Die Here het vanoggend in my gewone Bybel lees program, dieselfde boodskap gegee, uit twee verskillende verse. Ek bedoel, hoe buitengewoon is dit – Ek lees elke dag `n stukkie uit die Ou Testament, `n stukkie uit die Nuwe Testament, uit Psalms en `n versie of wat uit Spreuke.
Ek het uit Jesaja en uit die Psalms presies dieselfde boodskap gekry.
Ps 51:9 “Ontsondig my met hisop, dat ek kan rein wees; was my, dat ek witter kan wees as sneeu.”
Toe ek die versie uit Psalms lees, toe sit ek mooi regop en vra in my stilligheid: “Here, wat wil U vir my sê? Hierdie is baie bekende versie, wat mis ek?”
Geen antwoord. Niks, stilte. En na ontbyt was die twee versie al weer vergete.
Read more: Gewas in die bloed van die Lam
Wie in My bly, en Ek in hom, hy dra veel vrug, want sonder My kan julle niks doen nie.
Ek het al in die verlede `n paar preke gehoor hoe daar vir my vertel word om die vrugte te dra wat by die bekering pas. Maar sjoe, dit raak nogal moeilk. Elke keer wanneer ek `n goeie voorneme het dat hierdie vrugte nou na vore moet kom, hou dit net vir `n rukkie aan, dan gaan ek maar weer op die ou manier aan. Soos wat ek met verskillende mense gesels het, en ook my gemeentelede dop gehou het in die verlede, het ek gesien dat die vrugte maar net tydelik was.
Jare terug het ek self dit ook gepreek. Met groot oortuiging het ek vir my lidmate vertel dat hierdie en daardie goeters sonde is. Dan hou ek dop of hulle daarmee ophou. Sommiges het anders begin optree. Dan is ek baie in my skik. Hulle dra nou die vrugte wat by die bekering pas. Maar net om drie maande later te sien dat daardie vrugte weer weg is. Dan is ek vies vir daai klomp omdat hulle vergeet het wat ek gepreek het. Maar as ek dan eerlik na myself gekyk het, sien ek dat my voornemens baie keer nie eers 3 weke gehou het nie. Vies vir myself, want ek self dra nie eers daardie vrugte nie. Soveel vir 'practise what you preach'.
Dis was voordat ek gesien het waar die bron van hierdie vrugte is. Die lewensap wat vrugte na vore laat kom, is in die wynstok. Ons Here Jesus sê dat Hy die wynstok is. Sonder Hom kan ons niks doen nie. Niks nie. Self nie eers ons beste pogings of beste voornemens sal iets regkry sonder Jesus nie. `n Mens kan probeer om vrugte te dra, totdat hy blou is in sy gesig, niks sal gebeur nie.
Read more: Moeitelose Vrugte.
Read more: Hier kry jy meer geloof.
`n Dans met jou Pa.
Volmaakte liefde verdryf vrees,
I Joh 4:18
Elevation Creative: Unconditionally from Steven & Holly Furtick on Vimeo.
Hierdie versie het vir baie lank nie regtig sin gemaak nie, ek het gesukkel om die verband tussen liefde en vrees te sien. Wat het hoogtevrees met liefde te doen? Of enige tipe bang-wees.
Dit was totdat ek een aand baie laat my worship musiek aan gesit het. Die heel laaste videoclip wat ek gekyk het, was die een hierbo. Kyk dit nou eers, voordat jy verder lees.
Laat ek die punt maak en dan verduidelik. Jou Pa wil net `n goeie tyd saam met jou hê. Hy wil saam met jou lag, met jou gesels, met jou uithang, jou bederf, jou seën, jou vriend wees, jou raadgewer wees, saam met jou huil, jou optel as jy val... Hy wil net hê dat julle twee `n lekker tyd het. Hy wil net by jou wees.
Jou Pa is die God van hemel en aarde, die Almagige, alomteenwoordig, alwetend, vol majesteit, groot en magtig. Ja, dis wie Hy is. Maar Hy is jou liefdevolle Pa. Hy is onvoorwaardelik lief vir jou.
Read more: `n Dans met jou Pa.